Ordninga med distriktskvotar har vore ei flaggsak for regjeringspartia. Intensjonen med ordninga var god, men gjennomføringa ser ut til å verta særdeles svak. «Nå ser man realiteten i praksis. Det går mot en fiasko, akkurat som ventet.» Det seier fiskaren Frank Myklebust frå Mehamn til avisa Finnmarken 27. november. Så langt er det levert 75 tonn av ein totalkvote på nesten 3 500 tonn. Det kan vel ikkje akkurat kallast for full måloppnåing. I budsjettinnstillinga seier regjeringspartia at dei vil la ordninga verka noko lenger før dei gjer noko. Mitt spørsmål til representanten er følgjande: Er Senterpartiet villig til å starta arbeidet for å finna betre alternativ i staden for å la det vi kan kalla politisk prestisje, låsa fast dagens ordning?